   آڪلينڊ (ويب ڊيسڪ) نيوزيلينڊ جي اوپننگ بيٽسمين مارٽن گپٽل لائيو نشريات دوران ڀوڳن ۾ ڀارتي بالر يزويندرا چاهل کي هندي ۾ گار ڏئي ڇڏي. نيوزيلينڊ خلاف ٻي ٽي ٽوئنٽي ميچ جي پڄاڻي تي چاهل اينڪر کان مائيڪ وٺي گپٽل ڏانهن ويو، جيڪو ڀارتي اوپنر بيٽسمين روهت شرما سان ڳالهه ٻولهه ڪري رهيو آهي. يزويندرا چاهل گپٽل ۽ روهت وٽ وڃي چيو ته ”ڇا پيو هلي دوستو“، جنهن جي جواب ۾ گپٽل چاهل کي هندي ۾ گار ڏئي ڇڏي، جنهن تي چاهل حيران ۽ پريشان ٿي فوري طور تي ميزبان بيٽسمين کي ٻڌايو ته هو هن وقت ٽي وي تي لائيو آهي، جڏهن ته ان دوران روهت شرما کلندو رهيو.